Diari Oficial de la Generalitat Valenciana


Sumari del DOGV 340, del 12-02-1986 (1986/805743)

ORDRE de 24 de gener de 1986, de la Conselleria de Cultura, Educació i Ciència, per la qual es dicten normes de funcionament dels serveis Psicopedagògics escolars.
-------------------------------------------------------------------------------------------------------------------------------------------------------------------

### Dades del document

Número de DOGV
:   340

Data del DOGV
:   12-02-1986

Secció del DOGV
:   ALTRES DISPOSICIONS

Número del document
:   1986/805743


Data del document
:   24-01-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 de gener de 1986, de la Conselleria de Cultura, Educació i Ciència, per la qual es dicten normes de funcionament dels Serveis Psicopedagògics Escolars.  
El Decret 136/84 de 10 de desembre (DOGV 10-1-85) de la Generalitat Valenciana creà els Serveis Psicopedagògics Escolars (SPE) a la conselleria de Cultura, Educació i Ciència.   
L'Ordre d'aquesta Conselleria de 13-5-85 (DOGV 30-5-85) desenrotllà i regulà les disposicions d'aquest Decret.   
Per tal que els recursos que s'apliquen a aquests Serveis Psicopedagògics Escolars siguen utilitzats amb criteris d'eficàcia i adequació a les necessitats reals i fent ús de les competències atribuides a aquesta Conselleria per la Disposició Final Primera de l'esmentat Decret   
ORDENE:   
Primer  
L'horari i el calendari laboral dels funcionaris destinats en Comissió de Serveis als Serveis Psicopedagògics Escolars, qualsevol que fóra el Cos del qual procedesquen, s'justaran a allò disposat en l'Ordre de la Conselleria de la Presidència de 29 de març de 1985 (DOGV 11-4-85 núm. 242).   
Segon  
El personal laboral destinat en aquests Serveis s'atindrà a allò establert en el Conveni vigent que s'haja d'aplicar.   
Tercer  
El còmput total d'hores que correspon al personal dels Serveis Psicopedagògics Escolars es distribuirà bàsicament en:   
a) Tasques d'atenció en els propis Centres Docents.   
b) Coordinació interna de l'Equip i amb d'altres recursos i mitjans de la zona assignada al SPE.   
c) Permanència a la Seu del SPE per a la realització d'activitats d'estudi, formació permanent, preparació de tasques i atenció al públic.   
Quart  
Es garantirà l'atenció al públic a la Seu del SPE en les hores que van de les nou fins a les catorze i de les setze fins a les divuit hores.   
Cinqué  
Els Directors Territorials d'Educació, podran autoritzar la reducció d'hores d'atenció al públic en aquells SPE que tinguen menys de cinc membres.   
Sisé  
Conseqüentment amb el Pla Anual de l'Equip, cadascun dels membres dels SPE realitzarà un pla quinzenal que concretarà les tasques, l'horari i els llocs on es desenrotllaran. Aquest pla quinzenal serà presentat al director del SPE.   
Mensualment presentaran, també, al Director del SPE una memòria de les activitats realitzades basades en el pla previament elaborat.   
Tant el pla com la memòria s'adaptaran al formulari que figura a l'Annex d'aquesta Ordre.   
Seté  
El Director de l'Equip enviarà una còpia dels plans i de les memòries al Coordinador Territorial per al seu assessorament i als efectes oportuns.   
Vuité  
Sota la dependència del Director dels Serveis Territorials d'Educació, correspon al Director del SPE i al Coordinador Territorial, cadascú dins l'àmbit de les pròpies competències en aquesta Ordre.   
DISPOSICIONS TRANSITORIES  
Primera  
Els funcionaris que exercesquen la seua funció en els Serveis Psicopedagògics Escolars tindran dret a percebre les retribucions bàsiques pròpies del cos a que pertanyen, provisionalment, fins que es clasifiquen els llocs de treball segons estableix l'article 26 de la Llei 10/1985 de 31 de juliol de la Funció Pública Valenciana, percebran com a complement de destinació el que correspon actualment als Coordinadors de Grup de Ensenyaments Mitjans.   
Segona  
No obstan això indicat a la Disposició anterior, els funcionaris que exercesquen la seua funció en els Serveis Psicopedagògics Escolars i hagen estat nomenats Directors d'aquests Serveis tindran dret a percebre les retribucions bàsiques pròpies del cos a que pertanyen i, provisionalment, fins que es classifiquen els llocs de treball segons estableix l'article 26 de la Llei 10/1985 de 31 de juliol de la Funció Pública Valenciana, percebran com a complement de destinació el que correspon actualment als Caps d'estudis d'Ensenyaments Mitjans.   
Tercera  
Els efectes econòmics a què fan referència les Disposicions Transitòries Primera i Segona tindran efecte a partir del 25 de novembre de 1985, data de la Resolució per la qual foren designats per al Servei.   
DISPOSICIO FINAL:   
S'autoritza a la Direcció General d'Educació Bàsica i Ensenyamente Especials a adoptar totes les mesures que calguen per a l'aplicació de la present Ordre.   
València, 24 de gener de 1986.   
El Conseller de Cultura, Educació i Ciència,  
CEBRIA CISCAR I CASABAN  
Veure imatge